Muide, valgeid särke pesumajja viies olin sunnitud ühelt varrukalt eemaldama sinna teibiga kleebitud laulusõnad.  Ma ei hakka ütlema,  kelle särk see oli. Vähe sellest, tal olid ühe teise laulu sõnad lausa lavale maalitud ja ikkagi läks vahel sassi.  Mõnede asjadega on vahel nii. Minul endal näiteks on tõsiseid raskusi enda kirjutatud laulusõnade meelespidamisega. Teiste omadega saan esialgu veel hakkama. Aga selle teibiriba ma kleepisin kabinetti kapi peale. Hea võtta, kui jälle vaja läheb.